C 240/20
LT
Europos Sąjungos oficialusis leidinys
2022 6 22
V (Nuomonės)
PROCEDŪROS, SUSIJUSIOS SU KONKURENCIJOS POLITIKOS ĮGYVENDINIMU
EUROPOS KOMISIJA Išankstinis pranešimas apie koncentraciją (Byla M.10755 – ADVENT / IRCA) Bylą numatoma nagrinėti supaprastinta tvarka (Tekstas svarbus EEE)
(2022/C 240/07)
1.
2022 m. birželio 13 d.
Komisija gavo pagal Tarybos reglamento (EB) Nr. 139/2004 (1) 4 straipsnį pateiktą pranešimą apie siūlomą koncentraciją.
Šis pranešimas susijęs su šiomis įmonėmis: — įmone „AI Tiramisù S.r.l.“ (toliau – „Bidco“, Italija), kontroliuojama įmonės „Advent International Corporation“ (toliau – „Advent“, JAV), — įmone „IRCA S.p.A.“ (toliau – IRCA, Italija), kontroliuojama įmonės „The Carlyle Group“ (JAV).
Įmonė „Advent“ įgis, kaip apibrėžta Susijungimų reglamento 3 straipsnio 1 dalies b punkte, išskirtinę visos įmonės IRCA kontrolę.
Koncentracija vykdoma perkant akcijas.
2.
Įmonių verslo veikla:
— „Advent“ yra tarptautinė Bostone (JAV) įsikūrusi privataus kapitalo investuotoja, įsigyjanti akcinio kapitalo dalis ir valdanti investicinius fondus įvairiuose sektoriuose, įskaitant sveikatos priežiūros, pramonės, technologijų, mažmeninės prekybos, vartotojų ir laisvalaikio, verslo ir finansinių paslaugų sektorius.
Viena iš jos portfeliui priklausančių bendrovių yra „Caldic“, Europoje, Šiaurės Amerikoje ir Azijos ir Ramiojo vandenyno regiono šalyse veikianti funkcinių sudedamųjų dalių ir specializuotų cheminių medžiagų platintoja, — IRCA yra Italijoje įsikūrusi maisto sudedamųjų dalių bendrovė, užsiimanti pusiau gatavų sudedamųjų šokolado, kepinių (šviežių konditerijos gaminių bei duonos) ir ledų dalių gamyba ir pardavimu.
Ji veikia daugiausia Italijoje ir kiek mažiau – EEE ir kitur pasaulyje. 3.
Preliminariai išnagrinėjusi pranešimą Komisija mano, kad sandoriui, apie kurį pranešta, galėtų būti taikomas Susijungimų reglamentas.
Komisijai paliekama teisė dėl šio klausimo priimti galutinį sprendimą.
Pagal Komisijos pranešimą dėl supaprastintos tam tikrų koncentracijų nagrinėjimo pagal Tarybos reglamentą (EB) Nr. 139/2004 procedūros (2) reikėtų pažymėti, kad šią bylą numatoma nagrinėti pranešime nurodyta tvarka.
4.
Komisija kviečia suinteresuotas trečiąsias šalis teikti pastabas dėl pasiūlyto veiksmo.
(1) OL L 24, 2004 1 29, p. 1 (Susijungimų reglamentas).
(2) OL C 366, 2013 12 14, p. 5.